TERVENEMINE KUULUB SULLE
Mu jalad liiguvad.
Ei mäleta, millal põlved nii hästi liikusid.
Ta tõi mulle tooli.
Ma keerasin end maha ja põlvitasin.
Põlvita!
Jumal õnnistagu sind!
Ma tahan täna koos teiega kaevuda Jumala Sõnasse.
Selles tunnis me räägime tervenemisest Sõna läbi.
Õpime kasutama Jumala väge,
mis on läbi imbunud Jumala Sõnast.
Kas te usute, et Jeesuse nimes on vägi?
Jah, Jeesuse nimes on vägi!
See nimi on kõrgem teistest nimedest.
Tema Sõnas on vägi.
Alustame.
Avame kirjakoha Johannese 1:1.
"Alguses oli Sõna ja Sõna oli Jumala juures.
Ja Sõna oli Jumal."
Alguses oli Jumala Sõna.
Enne kõike muud oli Sõna.
See Sõna oli Jumalaga koos.
Sõna oli Jumal.
Miks oli Sõna Jumala juures?
See Sõna oli Jeesus.
Jeesus oli koos Isaga ja Püha Vaimuga.
1. Moosese raamatus räägitakse kolmest isikust:
Isast, Pojast ja Pühast Vaimust.
Nad kõik osalesid loomisprotsessis.
Sellepärast oli Sõna Jumala juures.
Sõna oli Jumal.
Jeesus on üks isik kolmainsusest.
See on Isa, Poeg, Püha Vaim.
Siin räägitakse Jeesusest.
See on Ristija Johannese prohveteering,
mis ütleb, et Jeesus on Jumala Sõna.
Liikudes edasi Johannese 1:11 juurde, siis seal on öeldud:
"Ta tuli omade keskele, ent omad ei võtnud Teda vastu.
Aga kõigile, kes Ta vastu võtsid,
andis Ta meelevalla saada Jumala lasteks,
neile, kes usuvad Tema nimesse."
Jeesus on Jumala Sõna.
Kui Jeesus on Jumala Sõna,
siis peame alustama algusest.
Sealt, kus räägitakse Sõnast.
Jeesus oli lihaks saanud Sõna.
Ta elas Maa peal, viibis meie keskel,
aga samas oli Ta ka Sõna.
Me vaatame tagasi ajastu algusesse.
1 Moosese1:1-3
"Alguses lõi Jumal taeva ja maa.
Maa oli tühi ja paljas
ja pimedus oli sügavuse peal
ja Jumala Vaim hõljus vete kohal.
Ja Jumal ütles: Saagu valgus!”"
Jeesus rääkis valgust olemisse.
Ta ütles välja sõnu.
Valgus on olemas ka täna.
Kas pole see imeline?
Kõik algas öeldud sõnade läbi.
Ta lõi sõnadega maailma.
Ta lõi päeva ja öö.
Ta lõi erinevad taevakehad.
Ta ütles, et see on hea.
Loodu tuli esile Jeesuse sõnade kaudu.
Kogu maa oli ümbritsetud Jumala Sõnaga.
Meid hoitakse koos Jumala Sõnaga.
See Sõna on elav Sõna.
Selles Sõnas on tohutu vägi.
Kõik on loodud Sõna läbi.
Pole midagi, mida poleks loodud läbi Jumala Sõna.
Jeesus on kõige Looja.
Pane tähele, et pimedus oli sügavuse kohal.
Midagi kaootilist oli juhtunud peale esimest salmi,
nagu me seda 1 Moosese raamatust loeme.
Maa oli vormitu.
Oli toimunud mingi katastroof
ja maal valitses pimedus.
Jumal aga on valgus ja Temas pole mingit pimedust,
nii et Ta pidi tulema taastama maailma.
Pane tähele! Ta ei käskinud pimedusel lahkuda.
Ta ei kõnelenud pimeduse vastu,
vaid Ta ütles: "Saagu valgus!"
Sest Tema on valgus.
Ta ütles välja soovitud tulemuse.
Ta ütles välja vastuse.
Ta ütles välja Jumala tahte.
Armsad! Me oleme Jumalaga sarnased.
Me oleme loodud Kristuse sarnaseks.
Me oleme nagu Kristus.
Piibel ütleb, et nii nagu Tema on, nii oleme ka meie selles maailmas.
Paljud arvavad, et nad ei pea rääkima Sõna.
Et Sõna on ainult "ususõna" inimestele.
Fanaatikutele.
Ma ütlen sulle, et see Sõna on väge täis.
Jumala sõnad on väelised.
Õppigem rohkem Jumala Sõna!
Kui sa kasutad Jumala Sõna oma elus,
siis on selles see sama vägi
ja sa näed selliseid tulemusi, mida nägi Jeesus,
kui Ta lõi häid asju oma tahte kohaselt.
Siin öeldakse, et Ta lõi maailma Sõna läbi.
Roomlastele 4:17
"Jumala ees, keda ta on uskunud,
kes teeb elavaks surnud
ja kutsub olematuid nagu olevaid."
Ma julgustan sind!
Võib olla oled haige.
Sa ei tea, kuidas sellest olukorrast välja tulla.
Kuid sa võid rääkida oma haigusele
ja nõuda tervist, mille eest Jeesus juba maksis ristil.
Sa võid rääkida selle olemisse
kuulutades Jumala Sõna.
Ka Jeesus tegi seda nii -
Ta rääkis olematutest asjadest kui olevatest.
Johannese 6:63
"Vaim on see, kes elustab."
Jumal ei rääkinud sõnu niisama.
Tema sõnades oli tegev teine element.
Alguses Jumal ütles välja sõnad.
Need sõnad läksid välja üle mere.
Sõnad paiskusid universumisse.
Siis hõljus Jumala Vaim maa kohal.
Sa vajad Sõna ja Vaimu.
Sõna ja Vaimu.
Sõna ja Vaim on üksmeeles.
Sõna ja Vaimu vahel on ühtsus.
Kus Sõna ja Vaim ühinevad, toimub seal ime.
See on nii põnev!
Ka Jeesus tegi nii - Ta ütles välja Sõna.
Ja piibel ütleb, et Jeesus kinnitas Sõna imedega.
See oli Püha Vaim, kes kinnitas Sõna imedega.
See on Püha Vaim, kes kinnitab Jeesuse sõnu.
Ta toob elu.
Ta on vägi.
Ta paneb sõna tegutsema.
Ta on Jumala vägi.
Kas meie peaksime ka rääkima Sõna?
Jah, me peame rääkima Sõna.
Kuid me peame esmalt mõistma Sõna,
enne kui seda rääkima hakkame, et teada, mis tegelikult toimub.
Heebrealastele 4:12
"Sest Jumala Sõna on elav ja väeline
ja vahedam kui ükski kaheterane mõõk,
see tungib läbi, kuni ta eraldab hinge ja vaimu,
liigesed ja üdi
ning on südame meelsuse ja mõtete hindaja.
Jumala Sõna on elav jõud.
Jumala Sõna on väga väeline ja väga elustav.
See on kui terav mõõk.
Kui sa oled haige ja sul on vähk,
siis Jumala Sõna on nagu laser.
See laser teab, kus on haigus.
Sõna leiab selle haiguse,
Sõna neab haiguse ja lõikab selle ära.
Sõnas on elu.
Sõna eraldab liigesed ja üdi.
See on hea põhjus Sõna rääkimiseks.
Kui Jumala Sõna eraldab luu ja üdi,
eraldab rakud ja närvid,
siis Ta teeb oma tööd arstidest paremini,
sest Tema on ju minu valmistanud.
Sellepärast on see põnev.
Jumala Sõna on elav.
Teravam igast kaheteralisest mõõgast.
Sõna on elav jõud.
Jeesus rääkis Sõna.
Kui inimesed tulid Ta juurde,
siis nad ütlesid: "Issand, tee mind terveks!"
Jeesus ütles neile sõna.
Ta ajas sõnaga välja kurjad vaimud.
Nii läksidki deemonid inimestest välja.
Ta ütles neile sõna.
Selles sõnas oli nii palju väge, et see ajas deemonid välja.
Õpetussõnad 18:20-21
"Oma suu viljast saab mehe kõht täis,
ta küllastub oma huulte saagist.
Surm ja elu on keele võimuses
ja kes seda armastab, saab süüa selle vilja."
Elu ja surm on keele võimuses.
Minu ja sinu sõnades on seesama vägi.
Me oleme loodud Jumala sarnasteks.
Me oleme vaimud, kes on loodud Tema sarnaseks
ja kes kannavad Tema väge.
Me räägime nii nagu Jumal räägib asju olemisse.
Ka meie räägime asju olemisse.
Me peame jälgima, mida me räägime.
Kas me räägime head või halba.
Kas eluks või surmaks.
Õpi oma keelt õigesti kasutama.
Kuidas rääkida elu?
Räägi sõnu, mida räägib Jumal.
Matteuse 12:36-37
"Me peame aru andma igast öeldud sõnast.
Sinu sõnade põhjal oled õigeks mõistetud
või hukka mõistetud."
Mis on õigeksmõistmine?
Õigeks mõistetud tähendab, otsekui sa pole midagi valesti teinud.
Ma pole täiuslik, olen teinud valesid asju.
Ka sina oled eksinud.
Igaüks on eksinud.
Aga kuna Jeesus suri ristil, siis me oleme õigeks mõistetud
Jeesuse vere läbi.
Nagu me poleks kunagi midagi valesti teinud.
Jeesus näeb sind täiuslikuna.
Ta näeb sind õigena.
Ta näeb sind pühana.
Ta näeb sind veatuna.
Ta näeb sind Jumala Kuningriigi pärijana.
Ta näeb sind Kristuses.
Ta näeb sind püha ja õigena.
Ta näeb sind ilma patuta.
Meie sõnade põhjal mõistetakse meid õigeks.
See tähendab, et Jumala jaoks oled sa püha.
Jumal näeb sind alati pühana.
Sa oled alati õigeTema ees.
Tema ise maksis hinna.
Sa oled alati täiuslik.
Oma sõnadega sa taastad oma õigsuse.
Sa saad alati olla õige Jumala ees.
Sa ütled, et sa pole keegi.
Kui sa nõustud Jumalaga, siis oledki õige.
Olen otsustanud, et räägin seda, mida Jumal minu kohta ütleb.
"Issand, su sõna ütleb, et ma olen Su armastatu
ja Sina oled minu armastatu."
Kui ma räägin Jumala sõnu, siis need käivituvad mu elus.
Kui ma räägin Jumala sõnu, siis aetakse välja deemonid,
kes tahavad tühistada Jumala Sõna.
Kui ma räägin Jumala sõnu, siis ma saan terveks.
"Isa, Su Sõna ütleb, et ma olen õige Kristuses.
Ma olen õige Sinu pärast."
Ma avan suu, isegi midagi tundmata.
Ma tunnen rõõmu ja puhtust.
Ma kogen Kristuse lähedust,
sest mu südametunnistus ei tunne enam hukkamõistu.
See on Sõnaga pestud.
Meie oleme Sõnaga pestud.
Jumala Sõna peseb meid.
Sõna puhastab ja tervendab.
Sõna on nagu vesi, mis puhastab meid maailma sodist.
Sellepärast peame tähele panema oma sõnu.
Me võime tuua oma kehasse muutusi, ütleb Jakoobus.
"Laeva juhitakse tüüri abil."
Sa võid sõnadega muuta oma olukorda,
kui sa räägid Jumala Sõna.
Annan veel ühe kirjakoha, enne, kui räägin ühe loo.
Fileemonile 1:6
"Ma palvetan, et su usu osadus aitaks sind kõige hea tunnetamises,
mis meis on Kristuse suhtes."
Mida see tähendab?
Et su usk oleks aktiveeritud tunnistamise läbi.
St, et sa räägid sellest,
mida Jumal on sinu heaks teinud läbi Kristuse.
Nii et selleks, et saada oma elu uuesti rajale;
et saada terveks;
et saada hingeliselt, vaimselt ja füüsiliselt taastatud,
peame rääkima välja Jumala tahet.
Peame rääkima Jumala tõotusi oma elu üle.
Sest kõik Tema tõotused on "Jah!" ja "Aamen!"
Sõnu välja rääkides, hakkavad need toimima.
Kui me ütleme seda, mida Jumal ütleb.
Mitte, mida mina arvan või mida Kurat arvab;
ka mitte, mida inimesed arvavad,
vaid mida ütleb Jumala Sõna.
"Ma suudan kõik Kristuses, kes teeb mind vägevaks."
"Suurem on see, kes on minu sees."
"Tema vermete läbi olen ma terveks saanud."
Ükskõik, mida röntgenipilt ütleb.
Ma ütlen röntgenipildile: "Jumala Sõna ütleb,
et Tema vermete läbi olen ma terve.
Ma keelan sul, haigus, olla mu ihus!
Ma võtan vastu jumaliku tervenemise."
Aastaid tagasi ilmus mu näole tohutu lööve.
Mu nägu sügeles ja see juhtus just enne mu sõitu Iisraeli.
Kaks nädalat enne reisi.
Kui ma nägu sügasin, muutus lööve suuremaks.
See läks mustaks ja laienes üha.
Ma kartsin täiega.
Ma ei läinud tööle, tõmbasin paberkoti pähe
ja palusin teiste eestpalveid.
Kõik läks aina hullemaks.
Siis muutus lööve kõvaks elevandinahaks.
Siis see aga purunes ja valge mäda voolas välja.
Siis tõmbus haav kokku ja hakkas edasi kasvama
ning ma nägin välja nagu koletis.
Ma ei teadnud, mida teha.
Ma nutsin ja karjusin,
sest ma ei osanud tervenemist vastu võtta.
Lootsin, et teised palvetavad mu eest.
Lõpuks läksin koosolekule.
Mees, kes oli tervenenud vähist Sõna läbi,
kuulis minu olukorrast.
Ta tuli minuga kohtuma.
Ta ütles, et kuulis mu olukorrast.
Sellest kohutavast kasvajast, mis muutus mustaks.
Ütlesin: "Tore! Palveta mu eest!"
Ma teadsin, et ta palvetab.
Ta ütles, et Jeesus keelas tal mu eest palvetada.
Ma mõtlesin, et see mees pole küll kristlane.
Mis mõttes ta ei palveta mu eest?
Jumal küll nii ei tee!
Olin ikka päris solvunud.
Kuid Jeesus oli sellele mehele öelnud, et mul on Tema Sõna.
Ma pidin seisma Ta Sõna peal.
"Ta Sõna ei lähe tühja,
vaid saadab korda selle, milleks see on saadetud.
Jeesus kinnitab oma Sõna imedega.
Räägi Sõna ja sa saad terveks!"
Ta andis mulle retsepti, kuidas rääkida Sõna.
Ma annan selle teile edasi.
Ta ütles mulle järgmist:
"Kui sa oled haige, siis ava oma Piibel
ja palu Jumalalt kolme tõotust.
Sest kõik Tema tõotused on "Jah!" ja "Aamen!"
Jumal vastutab iga kirjakoha kehtivuse eest."
Kirjakoht on seeme su vajaduse jaoks.
Ta ütles: "Leia kirjakoht, mis käib sinu haiguse kohta."
Kuna mu nägu oli rikutud, leidsin kirjakoha Absalomi kohta.
Tema kohta on öeldud, et ta oli pealaest jalatallani ilus;
tal olid pikimad juuksed ja tal polnud midagi viga.
Leidsin, et see on hea tõotus - veatu.
Siis lugesin Psalme 103:
"Kiida, mu hing, Issandat, kes annab andeks mu eksimused
ja tervendab mu kõigist haigustest."
Ma hakkasin seda rääkima.
Siis leidsin veel ühe tõotuse vähi kohta.
Igasuguste kasvajate kohta.
See kirjakoht ütleb:
"Iga plaan, mis pole taevase Isa plaan,
olgu neetud, välja juuritud, põletatud ja merre visatud."
Mõtlesin: "See on hea tõotus."
See mees ütles,
et räägiksin neid salme Isale igal hommikul.
"Isa, tänan, et Su Sõna ütleb, et ma olen veatu.
Isa, tänan, et ma olen veatu.
Isa, tänan, su Sõna ütleb, ma olen veatu."
Siis sa ütled sedasama Jeesusele.
"Issand Jeesus, ma usun."
See tähendab, et mu mõistus usub, mu süda ja tunded usuvad.
Mu alateadvus usub, sest alateadvus peab samuti uskuma.
"Jeesus, ma usun, et olen veatu."
Kolmandal korral ütle Saatanale: "Sõna järgi olen ma veatu."
Ütle seda ühte salmi Isale, Jeesusele ja Kuradile.
Kolm korda hommikul, lõuna ajal ja õhtul.
Siis tee samuti teise kirjakohaga.
Siis tee samuti ka kolmanda kirjakohaga.
See tähendab, et ütled neid salme üheksa korda.
Üheksa korda hommikul, lõuna ajal ja õhtul.
See on 27 korda päevas.
Jumala Sõna on vägev ja terav.
Sõna ei tule tagasi tühjalt,
vaid saadab korda selle, milleks ta on välja saadetud.
Kui sa räägid Sõna enda või teiste jaoks,
siis tuleb Sõna sulle tagasi ja immutab sind ravimiga.
Sõna kohtab sinu vajadust.
See on Sõnaga kastetud elu, mis lõi taevad.
See on sama elu, mis tervendab haigeid.
See on sama sõna, kui Jeesus ütles: "Ole terve!
Võta oma voodi ja kõnni!"
Seesama Sõna tuleb sinu koju.
See tuleb su töö juurde.
See tuleb sinu olukorda.
See Sõna tervendab su, tuues esile Jumala tõotused.
Ma hakkasin rääkima Sõna.
Alguses ei juhtunud midagi.
Jumal ütles: "Ma tean, et midagi pole juhtunud,
aga sina püsi usus."
Me peame püsivalt seisma usus,
sest Jumal ei vea meid oma Sõna osas alt.
Ja nii ma seisin ning rääkisin.
Teisel päeval läks kergemaks.
Kolmandal päeval tundsin, et kaotan kaalu.
Kiitus Jumalale!
Peale nädalast rääkimist, täitus mu süda rõõmuga
ja ma teadsin kindlalt;
ma teadsin, et ma teadsin, et ma teadsin, et ma olen terve.
Mis siis, et mäda tilkus.
Ma vaatasin peeglisse, hüüdes: "Ma olen terve!"
Üks teadmine tuli mu südamesse ja ma hakkasin end hästi tundma.
Ütlesin: "Tänan Sind, Jeesus!"
"Ma tean, et olen terve."
Jumala Sõna annab usu.
Usk tuleb kuuldust, kuuldu Jumala Sõnast.
Ma olin rääkinud kaks nädalat ja siis ühel hommikul avastasin,
et see kasvaja oli täielikult kadunud.
Ma olin täiesti terve, sest see lööve kuivas ära Sõna tõttu.
Jumala Sõna saab aidata sind.
Jumala Sõna on elav ja toimiv ja väeline.
Jumala Sõna on tõde sinu olukorra kohta
Ükskõik, mida ütlevad arstid.
Räägi Jumala sõna oma ellu,
siis sa saad näha Jumala au.
See Jumal, kes tervendas minu, tervendab ka sinu.
Su sõnad toimivad sama tõhusalt kui minu sõnad.
Need on Tema Sõnad.
Kui sina ütled neid oma suuga, siis elud muutuvad.
Olukorrad muutuvad.
Su rahaline olukord muutub.
Su ihu saab terveks.
Ükskõik, mida sa vajad, Jeesus on olemas su jaoks kui Sõna.
Ta on nii logos kui ka rhema.
Julgustan ka neid, kes on vastu võtnud prohvetliku sõna.
Osad on saanud sõna, et sa lähed misjonipõllule.
Sa ei tea, mida nende sõnadega teha
ja lihtsalt ootad nende sõnade täitumist.
Paulus ütles Timoteosele järgmist:
"Võitle head usuvõitlust sõna läbi, mis sulle anti."
Ta pidi rääkima seda sõna oma elu üle.
Me peame tegema sama Jumala Sõnaga.
Kui me saame prohvetliku sõna,
peame kuulutama elu sellesse ja rääkima seda Jumalale tagasi.
"Issand, ma usun, et ma lähen misjonipõllule."
"Ma usun, et Sa päästad mu lapsed."
Peame kuulutama Jumala tõotusi, et neid prohveteeringuid aktiveerida
ja et Sõna hakkaks sinu kasuks tööle.
Kuid parim uudis on see, et Jumal viib oma Sõna täide.
Ta kinnitab oma Sõna imedega.
Püha Vaim ootab, inglid ootavad.
Vanas Testamendis öeldakse:
"Kiitke Issandat, tema inglid, vägevad sangarid,
kes täidate Tema käske, kuuldes Ta Sõna häält."
Igakord, kui räägid Jumala Sõna, on inglid valvel.
Nad ei saa ilma sõnata tegutseda.
Jah, igalühel meist on oma kaitseingel,
sest Psalmides 91 on öeldud:
"Ta annab inglitele käsu hoida sind kõigil su teedel."
Meie inglid aga ei tee vahel midagi.
Meie peame andma oma inglitele tegevust,
sest nad kuuletuvad Jumala Sõnale.
Nad ei kuuletu su tunnetele.
Nad kuulavad ja täidavad vaid Jumala Sõna.
Sellepärast peamegi rääkima välja Jumala Sõna.
Piibel ütleb, et: "Ta inglid kuuletuvad Ta Sõnale."
Räägi, prohveteeri oma ihule.
Räägi oma olukorrale.
Räägi oma kodusele olukorrale.
Räägi Jumala häid sõnumeid.
Räägi Tema õnnistusi.
Isa, tänu Su sõna eest!
Tänan iga inimese eest, kes kuuleb mind.
Tänan, et usk tuleb kuuldust, kuuldu aga Jumala Sõnast.
Tänan, et oled toonud meid sügavamale usutasandile.
Isa, palun, et mu sõnad ei ununeks iial.
Et need sõnad istutatakse sügavale südametesse.
Et tuleks 30-ne,60-ne, 100 kordne lõikus.
Et nad kasutaksid oma usku ega oleks enam laisad.
Et nad kasutaksid Sõna ja muudaksid olukordi.
Et nad räägiksid valgust pimedusse.
Et nad räägiksid tervist sinna, kus on haigus.
Räägiksid rõõmu ja päästet neile, kes seda vajavad.
Jeesuse nimel!
Palun, Isa, et Su Sõna tervendaks.
Ma prohveteerin tervenemist.
Isa, tänan, et Püha Vaim kinnitab Sõna.
Ma tunnen, et Püha Vaim liigub.
Ükskõik, kas sa vaatad telekat või jälgid saadet arvutist.
Tõsta oma käed ja pane tähele Püha Vaimu.
Püha Vaim, täname, et oled siin,
sest sina aktiveerid meie tervenemise.
Räägin Jumala Sõna haigetele.
Nean ära haiguste vaimud, Jeesuse nimel.
Nean ära iga viiruse, Jeesuse nimel.
Vabastan jumaliku tervenemise, Jeesuse nimel.
Ole terve, Jeesuse nimel.
Võta need sõnad vastu.
Ütle: "Need sõnad on mulle!"
Hoia kinni nendest sõnadest!
Tõmba need sõnad endasse.
Võta need sõnad usu läbi vastu ja ütle: "Tänan sind, Jeesus!"
Isa, ma vabastan tervenemise Jeesuse nimel.
Räägin naisele, kellel on artriit - ole vaba artriidist, Jeesuse nimel!
Ole terve, Jeesuse nimel!
Käsin selgrool sirgeks saada.
Võtke vastu oma tervenemine, Jeesuse nimel.
Isa, tänan, et Sa tervendad inimesi.
Tervenda nad pealaest jalatallani!
Sest elav Sõna on läinud välja nende olukordadesse.
Isa, me kiidame Sind ja anname au Su nimele Su väe eest!
Täname, et Sa kinnitad oma Sõna imedega.
Tänan, et inimesed tegutsevad usus.
Tänan, et saame uskuda heade tunnistuste esiletulekut,
Jeesuse nimel.
Jumal õnnistagu teid!
Tõlge: Ülle Berg